மனித உடல் பிணநாற்றம், உடல்நலக்குறைவு, மதுவின் நாற்றம், இளைப்பு, முகம்வேர்த்தல், குளிர்தல், பசிதாகம், கண்பஞ்சாடல், உடல்வியர்த்தல், மரணம் என்னும் பத்து வகைக் குற்றங்களைக்  கொண்டுள்ளது. (அகத்தியர் வைத்திய வல்லாதி – 600. பாடல். 73-74) அவற்றை நீக்கினால் மட்டுமே உடல் அழியாதிருக்கும். தீட்சைகள் காய சித்தி என்னும் சுத்தி முறைகளையே தீட்சை என்று கூறப்படுகிறது. பத்துவகையான சுத்திகளைக் கொண்டு செய்யும் மருந்துகள் மூன்று. அந்த மருந்தே வீர மருந்து, விண்ணோர் மருந்து, நாரிமருந்து என்னும் கற்பங்களாகும். அவை முறையே கற்பம், யோக கற்பம், ஞான கற்பம் என்பனவாகும். அதேபோல், உடலில் 32 வகை உறுப்புகள், 32 பற்கள், முதுகுத்தண்டில் 32 வகை எலும்புத் துண்டுகள் இருக்கின்றன என்றாலும், உடம்பில் உண்டாகின்ற பத்துவகைக் குற்றங்கள் நீங்க  முப்பத்திரண்டு வகை மருந்துகளைத் தமிழ் மருத்துவம் கூறுகிறது. ஆக, மருந்துகளால் நீங்குகின்ற உடற்குற்றம் போல, நூல் குற்றங்கள் நீங்க முப்பத்திரண்டு வகை உத்திகள் கூறப்பட்டுள்ளன. மனித உடலின் அமைப்பைப் போலவே தமிழ் நூல்களும் சிறந்து அமைய வேண்டும் எனக் கருதியே, 10 வகைக் குற்றங்களும் 32 வகை உத்திகளும் கூறப்பட்டன. பழந்தமிழ் மருத்துவ அறிஞர்கள் தொல்காப்பியம் தாபத முனிவர், நோய்மருங்கு அறிநர் ஆகியோரைக் குறிப்பிடுகிறது. ‘வீடு பேறு அடைய முயல்வார்க்குரிய மார்க்கங்கள் எண்வகைப்படும். அவை ஓகம் இயமம், நியமம், ஆசனம், வளிநிலை, தொகைநிலை, பொறைநிலை, நினைதல், சமாதி என்பனவாகும்.9   